title: Vykonávacie nariadenie Rady (EÚ) 2018/325 z 5. marca 2018, ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               6.3.2018

               SK

               Úradný vestník Európskej únie

               L 63/3

         VYKONÁVACIE NARIADENIE RADY (EÚ) 2018/325
   z 5. marca 2018,
   ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov, zriadený na základe rezolúcie Bezpečnostnej rady Organizácie Spojených národov č. 2127 (2013), aktualizoval 16. februára 2018 informácie týkajúce jednej osoby, na ktorú sa vzťahujú reštriktívne opatrenia.

               (3)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. marca 2018

            Za Radu

            predseda

         N. DIMOV

      (1)  Ú. v. EÚ L 70, 11.3.2014, s. 1.

      PRÍLOHA
      V prílohe I k nariadeniu (EÚ) č. 224/2014 sa pod nadpisom „A. Osoby“ záznam o osobe uvedenej nižšie nahrádza týmto záznamom:

                     „1.

                     François Yangouvonda BOZIZÉ (alias: a) Bozize Yangouvonda; b) Samuel Peter Mudde (nar. 16. decembra 1948 v Izo, Južný Sudán))
                     Funkcia: a) bývalá hlava štátu Stredoafrickej republiky; b) profesor
                     Dátum narodenia: a) 14. október 1946; b) 16. december 1948
                     Miesto narodenia: a) Mouila, Gabon; b) Izo, Južný Sudán
                     Štátna príslušnosť: Stredoafrická republika; b) Južný Sudán
                     Cestovný pas č.: D00002264, dátum vydania: 11. jún 2013 (vydal minister zahraničných vecí v Jube, Južný Sudán. Jeho platnosť uplynula 11. júna 2017. Diplomatický pas vydaný na meno Samuel Peter Mudde)
                     Národné identifikačné číslo: M4800002143743 (osobné číslo na cestovnom pase)
                     Adresa: Uganda.
                     Dátum označenia zo strany OSN: 9. mája 2014.

                        Ďalšie informácie: Jeho matka sa volá Martine Kofiová. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5802796

                        Informácie zo súhrnu dôvodov zaradenia do zoznamu, ktoré poskytol sankčný výbor:

                     Bozize bol zaradený do zoznamu 9. mája 2014 na základe bodu 36 rezolúcie č. 2134 (2014), pretože ‚vykonával alebo podporoval činy, ktoré ohrozujú mier, stabilitu alebo bezpečnosť v Stredoafrickej republike‘.

                           Doplňujúce informácie

                     Bozize spolu so svojimi stúpencami nabádal k útoku na Bangui, ku ktorému došlo 5. decembra 2013. Odvtedy sa naďalej pokúša viesť destabilizačné operácie s cieľom udržať v hlavnom meste Stredoafrickej republiky napätie. Bozize údajne pred tým, ako 24. marca 2013 ušiel zo Stredoafrickej republiky, vytvoril skupinu milícií antibalaka. Vo vyhlásení Bozize vyzval svoju domobranu, aby kruto bojovala proti súčasnému režimu a islamistom. Bozize údajne poskytoval finančnú a materiálnu pomoc členom domobrany, ktorí sa usilujú o destabilizáciu prebiehajúceho procesu prechodu a o jeho návrat k moci. Väčšina bojovníkov protiselekovskej domobrany pochádza zo stredoafrických ozbrojených síl, ktoré sa po prevrate rozptýlili do krajiny a ktoré Bozize následne prebudoval. Bozize a jeho stúpenci kontrolujú viac ako polovicu protiselekovských jednotiek.
                     Jednotky verné Bozizemu boli ozbrojené automatickými strelnými zbraňami, mínometmi a raketometmi a čoraz častejšie sa zapájajú do odvetných útokov na moslimské obyvateľstvo Stredoafrickej republiky. Situácia v Stredoafrickej republike sa po útoku ozbrojených síl antibalaka v Bangui z 5. decembra 2013, pri ktorom zahynulo viac ako 700 osôb, rýchlo zhoršila.“


title: Vykonávacie nariadenie Komisie (EÚ) 2018/337 z 5. marca 2018, ktorým sa mení vykonávacie nariadenie (EÚ) 2015/2403, ktorým sa stanovujú spoločné usmernenia pre normy a techniky na deaktiváciu na zabezpečenie trvalej nepoužiteľnosti deaktivovaných strelných zbraní (Text s významom pre EHP )

text:
               8.3.2018

               SK

               Úradný vestník Európskej únie

               L 65/1

         VYKONÁVACIE NARIADENIE KOMISIE (EÚ) 2018/337
   z 5. marca 2018,
   ktorým sa mení vykonávacie nariadenie (EÚ) 2015/2403, ktorým sa stanovujú spoločné usmernenia pre normy a techniky na deaktiváciu na zabezpečenie trvalej nepoužiteľnosti deaktivovaných strelných zbraní
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/477/EHS z 18. júna 1991 o kontrole získavania a vlastnenia zbraní (1), a najmä na jej článok 10b ods. 2,
   keďže:

               (1)

               Vo vykonávacom nariadení Komisie (EÚ) 2015/2403 (2) sa stanovujú pravidlá, ako aj technické špecifikácie týkajúce sa deaktivácie strelných zbraní v Únii na zabezpečenie trvalej nepoužiteľnosti deaktivovaných strelných zbraní. V uvedenom nariadení sa takisto opisuje, ako musí byť deaktivácia overená a osvedčená orgánmi verejnej moci členských štátov, a stanovujú sa pravidlá pre označovanie deaktivovaných strelných zbraní.

               (2)

               S cieľom zabezpečiť najvyššiu možnú úroveň bezpečnosti pri deaktivácii strelných zbraní sa vo vykonávacom nariadení (EÚ) 2015/2403 stanovuje pravidelné preskúmanie a aktualizácia v ňom určených technických špecifikácií s prihliadnutím na skúsenosti nadobudnuté členskými štátmi pri uplatňovaní týchto pravidiel a dodatočných deaktivačných opatrení.

               (3)

               Komisia na tento účel v septembri 2016 zriadila pracovnú skupinu národných expertov pre deaktiváciu strelných zbraní v rámci výboru zriadeného smernicou 91/477/EHS. Pracovná skupina sa zamerala na revíziu technických špecifikácií pre deaktiváciu strelných zbraní stanovených v prílohe I k vykonávaciemu nariadeniu (EÚ) 2015/2403 s cieľom zlepšiť ich jasnosť, predísť akýmkoľvek nejasnostiam pre odborníkov z praxe a zabezpečiť, aby technické špecifikácie boli uplatniteľné na všetky druhy strelných zbraní.

               (4)

               Smernica 91/477/EHS bola zmenená smernicou Európskeho parlamentu a Rady (EÚ) 2017/853 (3). Zmenená smernica v rozsahu pôsobnosti zahŕňa deaktivované strelné zbrane a stanovuje aj ich klasifikáciu a vymedzenie deaktivovaných strelných zbraní podľa všeobecných zásad deaktivácie strelných zbraní v zmysle Protokolu proti nezákonnej výrobe a obchodovaniu so strelnými zbraňami, ich súčasťami a komponentmi a strelivom, ktorý dopĺňa Dohovor OSN proti nadnárodnému organizovanému zločinu uvedený v prílohe k rozhodnutiu Rady 2014/164/EÚ (4), ktorým sa tento protokol transponuje do právneho poriadku Únie.

               (5)

               Pravidlá deaktivácie strelných zbraní stanovené vo vykonávacom nariadení (EÚ) 2015/2403 by mali zohľadňovať nové pravidlá deaktivácie stanovené v smernici (EÚ) 2017/853 a mali by byť s nimi v súlade.

               (6)

               Rozsah pôsobnosti vykonávacieho nariadenia (EÚ) 2015/2403 by mal pokrývať strelné zbrane všetkých kategórií uvedených v časti II prílohy I k smernici 91/477/EHS.

               (7)

               Technické špecifikácie pre deaktiváciu strelných zbraní by mali zabrániť ich reaktivácii s použitím bežných nástrojov.

               (8)

               Technické špecifikácie pre deaktiváciu strelných zbraní sa zameriavajú na deaktiváciu hlavných častí strelných zbraní vymedzených v smernici 91/477/EHS. V smernici 91/477/EHS je totiž uvedená aj definícia deaktivovaných strelných zbraní zahŕňajúca požiadavku zaistiť, aby boli všetky hlavné časti predmetnej strelnej zbrane trvalo nepoužiteľné a nebolo ich možné odstrániť, nahradiť alebo upraviť spôsobom, ktorý by umožnil, aby sa mohla strelná zbraň akýmkoľvek spôsobom reaktivovať. Technické špecifikácie pre deaktiváciu strelných zbraní by sa mali vzťahovať aj na deaktiváciu výmenných hlavní, ktoré sú ako oddelené predmety technicky prepojené so strelnou zbraňou, ktorá sa má deaktivovať, a majú na ňu byť namontované.

               (9)

               Na žiadosť pracovnej skupiny národných expertov pre deaktiváciu boli revidované technické špecifikácie odborníkmi z praxe z členských štátov podrobené záťažovej skúške, ktorá trvala päť týždňov od 9. februára do 20. marca 2017. Výsledok tejto záťažovej skúšky viedol predovšetkým k rozhodnutiu preskúmať spôsob prezentácie špecifikácií pre deaktiváciu. V záujme jasnosti by jednotlivé postupy deaktivácie mali byť prezentované spôsobom, pri ktorom sa rozlišuje medzi rôznymi typmi strelných zbraní.

               (10)

               Opatrenia stanovené v tomto nariadení sú v súlade so stanoviskom výboru zriadeného smernicou 91/477/EHS.

               (11)

               Na to, aby mohli členské štáty prijať potrebné administratívne zmeny a zosúladiť svoje postupy s týmto zmeneným vykonávacím nariadením, by sa toto nariadenie malo začať uplatňovať tri mesiace po nadobudnutí účinnosti,

         PRIJALA TOTO NARIADENIE:
   Článok 1
   Vykonávacie nariadenie (EÚ) 2015/2403 sa mení takto:

               1.

               Článok 1 ods. 1 sa nahrádza takto:
               „1.   Toto nariadenie sa uplatňuje na strelné zbrane všetkých kategórií uvedených v časti II prílohy I k smernici 91/477/EHS.“

               2.

               Článok 3 ods. 1 sa nahrádza takto:
               „1.   Členské štáty určia príslušný orgán verejnej moci na overovanie toho, či bola deaktivácia strelnej zbrane vykonaná v súlade s technickými špecifikáciami uvedenými v prílohe I („overujúci subjekt“).“

               3.

               Článok 5 sa nahrádza takto:
               „Článok 5
               Označovanie deaktivovaných strelných zbraní
               Deaktivované strelné zbrane sa označujú spoločným jedinečným označením podľa vzoru uvedeného v prílohe II, ktoré označuje, že boli deaktivované v súlade s technickými špecifikáciami stanovenými v prílohe I. Overujúci subjekt toto označenie pripevní na všetky podstatné časti upravené na účely deaktivácie strelnej zbrane, pričom označenie musí spĺňať tieto kritériá:

                           a)

                           je jasne viditeľné a neodstrániteľné;

                           b)

                           nesie údaje o členskom štáte, v ktorom bola deaktivácia vykonaná, a o overujúcom subjekte, ktorý deaktiváciu osvedčil;

                           c)

                           pôvodné sériové číslo (sériové čísla) strelnej zbrane zostáva zachované.“

               4.

               Príloha I sa nahrádza textom uvedeným v prílohe I k tomuto nariadeniu;

               5.

               Príloha II sa nahrádza textom uvedeným v prílohe II k tomuto nariadeniu;

               6.

               Príloha III sa nahrádza textom uvedeným v prílohe III k tomuto nariadeniu.

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 28. júna 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. marca 2018

            Za Komisiu

            predseda

         Jean-Claude JUNCKER

      (1)  Ú. v. ES L 256, 13.9.1991, s. 51.

      (2)  Vykonávacie nariadenie Komisie (EÚ) 2015/2403 z 15. decembra 2015, ktorým sa stanovujú spoločné usmernenia pre normy a techniky na deaktiváciu na zabezpečenie trvalej nepoužiteľnosti deaktivovaných strelných zbraní (Ú. v. EÚ L 333, 19.12.2015, s. 62).

      (3)  Smernica Európskeho parlamentu a Rady (EÚ) 2017/853 zo 17. mája 2017, ktorou sa mení smernica Rady 91/477/EHS o kontrole získavania a vlastnenia zbraní (Ú. v. EÚ L 137, 24.5.2017, s. 22).

      (4)  Rozhodnutie Rady 2014/164/EÚ z 11. februára 2014 o uzavretí Protokolu proti nezákonnej výrobe a obchodovaniu so strelnými zbraňami, ich súčasťami a komponentmi a strelivom doplňujúceho Dohovor OSN proti nadnárodnému organizovanému zločinu v mene Európskej únie (Ú. v. EÚ L 89, 25.3.2014, s. 7).

      PRÍLOHA I

         Technické špecifikácie pre deaktiváciu strelných zbraní

                  —

                  Postupy deaktivácie strelných zbraní, ktoré sa majú vykonať na zabezpečenie trvalej nepoužiteľnosti strelných zbraní, sú vymedzené na základe troch tabuliek:

                              —

                              Tabuľka I uvádza rôzne druhy strelných zbraní,

                              —

                              v tabuľke II sa uvádzajú všeobecné zásady, ktoré je potrebné dodržiavať na zabezpečenie trvalej nepoužiteľnosti strelných zbraní;

                              —

                              v tabuľke III sa opisujú konkrétne postupy podľa druhu strelnej zbrane, ktoré sa majú vykonať na zabezpečenie trvalej nepoužiteľnosti strelných zbraní.

                  —

                  Technické špecifikácie pre deaktiváciu strelných zbraní by mali zabrániť ich reaktivácii pomocou bežných nástrojov.

                  —

                  Technické špecifikácie pre deaktiváciu strelných zbraní sa zameriavajú na deaktiváciu hlavných častí strelných zbraní, vymedzených v smernici 91/477/EHS. Technické špecifikácie pre deaktiváciu strelných zbraní stanovené v prílohe I sa vzťahujú aj na deaktiváciu výmenných hlavní, ktoré sú ako samostatné objekty technicky prepojené so strelnou zbraňou, ktorá sa má deaktivovať, a určené na montáž do nej.

                  —

                  Komisia na zaistenie správneho a jednotného uplatňovania postupov deaktivácie strelných zbraní v spolupráci s členskými štátmi vypracuje definície.

         Tabuľka I

         Zoznam druhov strelných zbraní

                  Druhy strelných zbraní

                  1

                  Pištole (jednovýstrelové, samonabíjacie)

                  2

                  Revolvery (vrátane perkusných revolverov)

                  3

                  Dlhé jednovýstrelové strelné zbrane (nie zbrane so sklopným záverom)

                  4

                  Zbrane so sklopným záverom (napr. brokové, guľové, kombinované, s klinovým a odklopným/otočným záverom, krátke a dlhé strelné zbrane)

                  5

                  Dlhé opakovacie strelné zbrane (brokové, guľové)

                  6

                  Dlhé samonabíjacie strelné zbrane (brokové, guľové)

                  7

                  Samočinné strelné zbrane: napr. útočné pušky, samopaly, guľomety, samočinné pištole

                  8

                  Strelné zbrane nabíjané ústím so sklopným záverom (s výnimkou perkusných revolverov nabíjaných valcom) (predovky)

         Tabuľka II

         Všeobecné zásady

      Zabráňte demontáži hlavných častí strelných zbraní pomocou zvárania, lepenia alebo pomocou vhodných opatrení s rovnocenným stupňom stálosti.
      V závislosti od vnútroštátnych právnych predpisov môže byť tento krok vykonaný po kontrole vnútroštátnym orgánom.
      Tvrdosť vložiek: Deaktivujúci subjekt musí zabezpečiť, aby použité kolíky/zátky/tyčky mali tvrdosť podľa Rockwella najmenej 40 HRC a aby sa zváraním zabezpečilo stále a účinné spojenie.

         Tabuľka III

         Konkrétne postupy pre jednotlivé druhy zbraní

                              1.

                              PIŠTOLE (JEDNOVÝSTRELOVÉ, SAMONABÍJACIE)

                  1.1.

               Hlaveň: vytvorte drážku cez hlaveň vrátane prípadnej komory (šírka: >
                      kalibru; dĺžka: v prípade hlavní guľových zbraní trojnásobok dĺžky komory a v prípade hlavní brokových zbraní dvojnásobok dĺžky komory).

                  1.2.

                  Hlaveň: V prípade všetkých pištolí, iných ako tie so sklopnou hlavňou, musí byť cez komoru vyvŕtaná diera cez obidve steny, do ktorej musí byť vložený a pevne prizváraný kolík z kalenej ocele (priemer > 50 % komory, min. 4,5 mm). Ten istý kolík môže byť použitý na spojenie hlavne so záverovým mechanizmom. Prípadne musí do komory byť vložená a pevne prizváraná zátka s veľkosťou nábojnice.

                  1.3.

                  Hlaveň: Odstráňte nábeh do komory (ak sa vyskytuje).

                  1.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 1.2.

                  1.5.

                  Hlaveň: V prípade výmenných hlavní, ktoré nie sú na pištoli namontované, uplatnite vhodné postupy 1.1 až 1.4 a 1.19. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  1.6.

                  Záver/čelo záveru: Odstráňte alebo skráťte zápalník.

                  1.7.

                  Záver/čelo záveru: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného čela. Materiál sa musí odstrániť na celom čele záveru. Všetky uzamykacie ozubenia musia byť odstránené alebo značne oslabené.

                  1.8.

                  Záver/čelo záveru: Zavarte otvor pre zápalník.

                  1.9.

                  Záver: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom povrchu.

                  1.10.

                  Záver: Odstráňte zápalník.

                  1.11.

                  Záver: Odstráňte uzamykacie ozubenia v závere.

                  1.12.

                  Záver: Prípadne opracujte uzamykaciu plochu vyhadzovacieho okienka pod uhlom v rozsahu 45 až 75 stupňov.

                  1.13.

                  Záver: Ak je záver možné demontovať z puzdra záveru, deaktivovaný záver musí byť trvale pripevnený k puzdru záveru.

                  1.14.

                  Telo/Puzdro záveru: Odstráňte nábeh do komory (ak sa vyskytuje).

                  1.15.

                  Telo/Puzdro záveru: Opracovaním odstráňte aspoň 2/3 vodiacich drážok (plôch) puzdra záveru na oboch stranách tela.

                  1.16.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  1.17.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  1.18.

                  Mechanizmus samonabíjacích zbraní: Rozrezaním alebo zavarením zničte plynový piest, plynovú trubicu a plynový kanál.

                  1.19.

                  Mechanizmus samonabíjacích zbraní: Ak na zbrani neexistuje plynový piest, odstráňte plynovú trubicu. Ak hlaveň slúži ako plynový piest, prizvárajte deaktivovanú hlaveň k uloženiu. Vždy, keď sa na hlavni vyskytuje plynový kanál, je potrebné ho zavariť.

                  1.20.

                  Zásobníky: Bodovým prizváraním zásobníka alebo použitím vhodných opatrení s rovnocenným stupňom stálosti v závislosti od druhu zbrane zaistite, aby zásobník nebolo možné odstrániť.

                  1.21.

                  Zásobníky: Ak zásobník chýba, umiestnite bodové zvary alebo použite vhodné opatrenia v zásobníkovej šachte alebo pripevnite záchyt zásobníka tak, aby bolo trvale znemožnené nasadenie zásobníka.

                  1.22.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  1.23.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3 cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              2.

                              REVOLVERY (VRÁTANE PERKUSNÝCH REVOLVEROV)

                  2.1.

               Hlaveň: vytvorte drážku (šírka: >
                      kalibru, dĺžka: minimálne
                      dĺžky hlavne od prechodového kužeľa).

                  2.2.

                  Hlaveň: Musí byť vyvŕtaná diera cez obidve steny hlavne (v blízkosti prechodového kužeľa), do ktorej musí byť vložený a pevne prizváraný kolík z kalenej ocele (priemer > 50 % kalibru, min. 4,5 mm). Ten istý kolík môže byť použitý na spojenie hlavne so záverovým mechanizmom. Prípadne do hlavne (začnite zo strany valca) pevne prizvárajte vhodnú zátku z kalenej ocele (dĺžka: minimálne polovica dĺžky komory valca).

                  2.3.

                  Hlaveň: Hlaveň musí byť trvale spojená s rámom pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 2.2.

                  2.4.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 2.1 až 2.3. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  2.5.

                  Valec: Odstráňte z valca všetky vnútorné steny najmenej po 2/3 jeho dĺžky vysústružením. Odstráňte čo najviac z vnútorných stien valca, najlepšie do vonkajšieho priemeru nábojových komôr bez toho, aby sa porušila vonkajšia stena.

                  2.6.

                  Valec: Ak je to možné, prizvárajte valec k rámu, aby sa nedal odstrániť, alebo ak to nie je možné, použite vhodné opatrenia, napríklad ho pripevnite kolíkom, aby sa nedal odstrániť.

                  2.7.

                  Valec: V prípade náhradných valcov, ktoré nie sú na strelnej zbrani namontované, uplatnite postup 2.5. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž valca na strelnú zbraň.

                  2.8.

                  Telo/Puzdro záveru: Zväčšite otvor zápalníka na trojnásobok pôvodnej veľkosti.

                  2.9.

                  Telo/Puzdro záveru: Odstráňte alebo skráťte zápalník.

                  2.10.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  2.11.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  2.12.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  2.13.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              3.

                              DLHÉ JEDNOVÝSTRELOVÉ STRELNÉ ZBRANE (NIE ZBRANE SO SKLOPNÝM ZÁVEROM)

                  3.1.

               Hlaveň: vytvorte drážku cez hlaveň vrátane komory (ak sa vyskytuje) (šírka: >
                      kalibru; dĺžka: pre hlavne guľových zbraní trojnásobok dĺžky komory a pre hlavne brokových zbraní dvojnásobok dĺžky komory).

                  3.2.

                  Hlaveň: Cez komoru musí byť vyvŕtaná diera cez obidve steny, do ktorej musí byť vložený a pevne prizváraný kolík z kalenej ocele (priemer > 50 % komory, min. 4,5 mm). Ten istý kolík môže byť použitý na spojenie hlavne so záverovým mechanizmom. Prípadne musí do komory byť vložená a pevne prizváraná zátka s veľkosťou nábojnice.

                  3.3.

                  Hlaveň: Odstráňte nábeh do komory (ak sa vyskytuje).

                  3.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 3.2.

                  3.5.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 3.1 až 3.4. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  3.6.

                  Záver/čelo záveru: Odstráňte alebo skráťte zápalník.

                  3.7.

                  Záver/čelo záveru: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom lôžku pre dno nábojnice. Všetky uzamykacie ozubenia musia byť odstránené alebo značne oslabené.

                  3.8.

                  Záver/čelo záveru: Zavarte otvor pre zápalník.

                  3.9.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  3.10.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  3.11.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  3.12.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3 cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              4.

                              STRELNÉ ZBRANE SO SKLOPNÝM ZÁVEROM (NAPR. BROKOVÉ, GUĽOVÉ, KOMBINOVANÉ, S KLINOVÝM A ODKLOPNÝM/OTOČNÝM ZÁVEROM, KRÁTKE A DLHÉ STRELNÉ ZBRANE)

                  4.1.

               Hlaveň: vytvorte drážku cez hlaveň vrátane komory (ak sa vyskytuje) (šírka: >
                      kalibru; dĺžka: pre hlavne guľových zbraní trojnásobok dĺžky komory a pre hlavne brokových zbraní dvojnásobok dĺžky komory). V prípade strelných zbraní bez komory v hlavni vytvorte drážku (šírka: >
                      kalibru, dĺžka: minimálne
                      dĺžky hlavne od prechodového kužeľa).

                  4.2.

                  Hlaveň: Do komory pokiaľ možno čo najbližšie k záveru umiestnite a pevne prizvárajte tesne priliehajúcu zátku s dĺžkou najmenej 2/3 dĺžky komory.

                  4.3.

                  Hlaveň: Odstráňte nábeh do komory (ak sa vyskytuje).

                  4.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti.

                  4.5.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 4.1 až 4.4. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  4.6.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  4.7.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  4.8.

                  Záverový mechanizmus: Opracujte kužeľ s uhlom vrcholu minimálne 60 stupňov a priemerom základne rovným 10 mm alebo najmenej priemeru lôžka pre dno nábojnice.

                  4.9.

                  Záverový mechanizmus: Odstráňte zápalník, zväčšite otvor pre zápalník na priemer minimálne 5 mm a zavarte otvor pre zápalník.

                  4.10.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  4.11.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3 cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              5.

                              DLHÉ OPAKOVACIE STRELNÉ ZBRANE (BROKOVÉ, GUĽOVÉ)

                  5.1.

               Hlaveň: vytvorte drážku cez hlaveň vrátane komory (ak sa vyskytuje) (šírka: >
                      kalibru; dĺžka: pre hlavne guľových zbraní trojnásobok dĺžky komory a pre hlavne brokových zbraní dvojnásobok dĺžky komory). V prípade strelných zbraní bez komory v hlavni vytvorte drážku (šírka: >
                      kalibru, dĺžka: minimálne
                      dĺžky hlavne od prechodového kužeľa).

                  5.2.

                  Hlaveň: Cez komoru musí byť vyvŕtaná diera cez obidve steny, do ktorej musí byť vložený a pevne prizváraný kolík z kalenej ocele (priemer > 50 % komory, min. 4,5 mm). Ten istý kolík môže byť použitý na spojenie hlavne so záverovým mechanizmom. Prípadne musí do komory byť vložená a pevne prizváraná zátka s veľkosťou nábojnice.

                  5.3.

                  Hlaveň: Odstráňte prípadný nábeh do komory.

                  5.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 5.2.

                  5.5.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 5.1 až 5.4. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  5.6.

                  Záver/čelo záveru: Odstráňte alebo skráťte zápalník.

                  5.7.

                  Záver/čelo záveru: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom lôžku pre dno nábojnice. Všetky uzamykacie ozubenia musia byť odstránené alebo značne oslabené.

                  5.8

                  Záver/čelo záveru: Zavarte otvor pre zápalník.

                  5.9.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  5.10.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  5.11.

                  Zásobníky: Bodovým prizváraním zásobníka alebo použitím vhodných opatrení s rovnocenným stupňom stálosti, v závislosti od druhu zbrane zaistite, aby zásobník nebolo možné odstrániť.

                  5.12.

                  Zásobníky: Ak zásobník chýba, umiestnite bodové zvary alebo použite vhodné opatrenia v zásobníkovej šachte alebo pripevnite záchyt zásobníka tak, aby bolo trvale znemožnené nasadenie zásobníka.

                  5.13.

                  Zásobníky: V prípade rúrových zásobníkov trvale spojte zásobník, komoru a rám jedným alebo viacerými kolíkmi z kalenej ocele. Pripevnite zvarom.

                  5.14.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  5.15.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              6.

                              DLHÉ SAMONABÍJACIE STRELNÉ ZBRANE (BROKOVÉ, GUĽOVÉ)

                  6.1.

               Hlaveň: vytvorte drážku cez hlaveň vrátane komory (ak sa vyskytuje) (šírka: >
                      kalibru; dĺžka: pre hlavne guľových zbraní trojnásobok dĺžky komory a pre hlavne brokových zbraní dvojnásobok dĺžky komory). V prípade strelných zbraní bez komory v hlavni vytvorte drážku (šírka: >
                      kalibru, dĺžka: minimálne
                      dĺžky hlavne od prechodového kužeľa).

                  6.2.

                  Hlaveň: Cez komoru musí byť vyvŕtaná diera cez obidve steny, do ktorej musí byť vložený a pevne prizváraný kolík z kalenej ocele (priemer > 50 % komory, min. 4,5 mm). Ten istý kolík môže byť použitý na spojenie hlavne so záverovým mechanizmom. Prípadne musí do komory byť vložená a pevne prizváraná zátka s veľkosťou nábojnice.

                  6.3.

                  Hlaveň: Odstráňte nábeh do komory (ak sa vyskytuje).

                  6.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 6.2.

                  6.5.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 6.1 až 6.4 a 6.12. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  6.6.

                  Záver/čelo záveru: Odstráňte alebo skráťte zápalník.

                  6.7.

                  Záver/čelo záveru: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom lôžku pre dno nábojnice. Všetky uzamykacie ozubenia musia byť odstránené alebo značne oslabené.

                  6.8.

                  Záver/čelo záveru: Zavarte otvor pre zápalník.

                  6.9.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  6.10.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  6.11.

                  Mechanizmus samonabíjacích zbraní: Rozrezaním alebo zavarením zničte plynový piest, plynovú trubicu a plynový kanál.

                  6.12.

                  Mechanizmus samonabíjacích zbraní: Ak na zbrani neexistuje plynový piest, odstráňte plynovú trubicu. Ak hlaveň slúži ako plynový piest, prizvárajte deaktivovanú hlaveň k uloženiu. Vždy, keď sa na hlavni vyskytuje plynový kanál, je potrebné ho zavariť.

                  6.13.

                  Mechanizmus samonabíjacích zbraní: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom povrchu lôžka pre dno nábojnice a inde, aby sa hmotnosť závorníka/hlavy záveru zmenšila najmenej o 50 % pôvodnej hmotnosti. Trvale spojte závorník so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti.

                  6.14.

                  Mechanizmus samonabíjacích zbraní: V prípadoch, keď je čelo záveru súčasťou nosiča záveru, musí byť nosič záveru zmenšený aspoň o 50 %. Čelo záveru musí byť trvale pripevnené k nosiču záveru a nosič záveru musí byť trvale pripevnený k strelnej zbrani pomocou zvárania, lepenia alebo pomocou vhodných opatrení s rovnocenným stupňom stálosti.

                  6.15.

                  Zásobníky: Bodovým prizváraním zásobníka alebo použitím vhodných opatrení s rovnocenným stupňom stálosti, v závislosti od druhu zbrane zaistite, aby zásobník nebolo možné odstrániť.

                  6.16

                  Zásobníky: Ak zásobník chýba, umiestnite bodové zvary alebo použite vhodné opatrenia v zásobníkovej šachte alebo pripevnite záchyt zásobníka tak, aby bolo trvale znemožnené nasadenie zásobníka.

                  6.17.

                  Zásobníky: V prípade trubicových zásobníkov trvale spojte zásobník, komoru a rám jedným alebo viacerými kolíkmi z kalenej ocele. Pripevnite zvarom.

                  6.18.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  6.19.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3 cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              7.

                              SAMOČINNÉ STRELNÉ ZBRANE: NAPR. ÚTOČNÉ PUŠKY, SAMOPALY, GUĽOMETY, SAMOČINNÉ PIŠTOLE

                  7.1.

               Hlaveň: vytvorte drážku cez hlaveň vrátane komory (ak sa vyskytuje) (šírka: >
                      kalibru; dĺžka: pre hlavne guľových zbraní trojnásobok dĺžky komory a pre hlavne brokových zbraní dvojnásobok dĺžky komory).

                  7.2.

                  Hlaveň: Cez komoru musí byť vyvŕtaná diera cez obidve steny, do ktorej musí byť vložený a pevne prizváraný kolík z kalenej ocele (priemer > 50 % komory, min. 4,5mm). Ten istý kolík môže byť použitý na spojenie hlavne so záverovým mechanizmom. Prípadne musí do komory byť vložená a pevne privarená zátka s veľkosťou nábojnice.

                  7.3.

                  Hlaveň: Odstráňte prípadný nábeh do komory.

                  7.4.

                  Hlaveň: Hlaveň musí byť trvale spojená so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti. Na tento účel môže byť použitý kolík, ktorý bol použitý v postupe 7.2.

                  7.5.

                  Hlaveň: V prípade výmenných hlavní, ktoré nie sú namontované na strelnej zbrani, uplatnite vhodné postupy 7.1 až 7.3. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  7.6.

                  Záver/čelo záveru: Odstráňte alebo skráťte zápalník.

                  7.7.

                  Záver/čelo záveru: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom lôžku pre dno nábojnice. Všetky uzamykacie ozubenia musia byť odstránené alebo značne oslabené.

                  7.8.

                  Záver/čelo záveru: Zavarte otvor pre zápalník.

                  7.9.

                  Záver (samočinné pištole) Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom povrchu.

                  7.10.

                  Záver (samočinné pištole) Odstráňte zápalník.

                  7.11.

                  Záver (samočinné pištole) Odstráňte uzamykacie ozubenia v závere.

                  7.12.

                  Záver (samočinné pištole) Prípadne opracujte uzamykaciu plochu vyhadzovacieho okienka pod uhlom v rozsahu 45 až 75 stupňov.

                  7.13.

                  Záver (samočinné pištole) Ak je závorník možné demontovať z puzdra záveru, deaktivovaný závorník musí byť trvale pripevnený k puzdru záveru.

                  7.14.

                  Telo/Puzdro záveru (samočinné pištole): Odstráňte prípadný nábeh do komory.

                  7.15.

                  Telo/Puzdro záveru (samočinné pištole): Opracovaním odstráňte aspoň 2/3 vodiacich drážok (plôch) záveru na oboch stranách tela.

                  7.16.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  7.17.

                  Spúšťový mechanizmus: Spúšťový mechanizmus a/alebo jeho uloženie musí byť privarené k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  7.18.

                  Mechanizmus samonabíjacích zbraní: Rozrezaním alebo zavarením zničte plynový piest, plynovú trubicu a plynový kanál.

                  7.19.

                  Mechanizmus samonabíjacích zbraní: Ak na zbrani neexistuje plynový piest, odstráňte plynovú trubicu. Ak hlaveň slúži ako plynový piest, prizvárajte deaktivovanú hlaveň k uloženiu. Vždy, keď sa na hlavni vyskytuje plynový kanál, je potrebné ho zavariť.

                  7.20.

                  Mechanizmus samonabíjacích zbraní: Opracujte alebo odstráňte lôžko pre dno nábojnice pod uhlom v rozmedzí 45 až 75 stupňov meraným z pohľadu pôvodného lôžka. Materiál sa musí odstrániť na celom povrchu lôžka pre dno nábojnice a inde, aby sa hmotnosť závorníka/hlavy záveru zmenšila najmenej o 50 % pôvodnej hmotnosti. Trvale spojte závorník so strelnou zbraňou pomocou zvárania, lepenia alebo pomocou vhodných opatrení s rovnocenným stupňom stálosti.

                  7.21.

                  Mechanizmus samonabíjacích zbraní: V prípadoch, keď je čelo záveru súčasťou nosiča záveru, musí byť nosič záveru zmenšený aspoň o 50 %. Čelo záveru musí byť trvale pripevnené k nosiču záveru a nosič záveru musí byť trvale pripevnený k strelnej zbrani pomocou zvárania, lepenia alebo pomocou vhodných opatrení s rovnocenným stupňom stálosti.

                  7.22.

                  Zásobníky: Bodovým prizváraním zásobníka alebo použitím vhodných opatrení s rovnocenným stupňom stálosti, v závislosti od druhu zbrane zaistite, aby zásobník nebolo možné odstrániť.

                  7.23.

                  Zásobníky: Ak zásobník chýba, umiestnite bodové zvary alebo použite vhodné opatrenia v zásobníkovej šachte alebo pripevnite záchyt zásobníka tak, aby bolo trvale znemožnené nasadenie zásobníka.

                  7.24.

                  Zásobníky: V prípade rúrových zásobníkov trvale spojte zásobník, komoru a rám jedným alebo viacerými kolíkmi z kalenej ocele. Pripevnite zvarom.

                  7.25.

                  Tlmič hluku výstrelu: Trvale zabráňte odstráneniu tlmiča z hlavne pomocou kolíka z kalenej ocele alebo zvárania, lepenia alebo použitia vhodných opatrení s rovnocenným stupňom stálosti, pokiaľ je tlmič súčasťou strelnej zbrane.

                  7.26.

                  Tlmič hluku výstrelu: Ak je to možné, odstráňte všetky vnútorné súčasti a ich upevňovacie body tak, aby zostal len plášť tlmiča. Cez hlavňovú objímku navŕtajte diery s priemerom väčším než kaliber strelnej zbrane a s pozdĺžnym odstupom 3 cm (krátke strelné zbrane) alebo 5 cm (dlhé strelné zbrane), ktoré budú prechádzať cez expanznú komoru. Alebo cez hlavňovú objímku vytvorte drážku s dĺžkou minimálne 6 mm od zadného konca k prednému, ktorá bude prechádzať cez expanznú komoru.

                              8.

                              STRELNÉ ZBRANE NABÍJANÉ ÚSTÍM VRÁTANE ZBRANÍ SO SKLOPNÝM ZÁVEROM (S VÝNIMKOU PERKUSNÝCH REVOLVEROV NABÍJANÝCH VALCOM)

                  8.1.

               Hlaveň: vytvorte drážku cez hlaveň vrátane prípadnej nábojovej komory (ak sa vyskytuje) (šírka: >
                      kalibru; dĺžka: trojnásobok priemeru strely). V prípade strelných zbraní bez nábojovej komory v hlavni vytvorte drážku (šírka: >
                      kalibru, dĺžka: minimálne
                      dĺžky hlavne od prechodového kužeľa).

                  8.2.

                  Hlaveň: V prípade strelných zbraní s nábojovou komorou v hlavni, musí byť cez nábojovú komoru vyvŕtaná diera cez obidve steny, do ktorej musí byť vložený a pevne privarený kolík z kalenej ocele (priemer > 50 % komory, min. 4,5 mm). Ten istý kolík môže byť použitý na spojenie hlavne so záverovým mechanizmom.
                  V prípade strelných zbraní bez nábojovej komory v hlavni pevne prizvárajte priliehajúcu zátku z kalenej ocele (dĺžka: najmenej dvojnásobok priemeru strely) do hlavne od prechodového kužeľa.

                  8.3.

                  Hlaveň: V prípade výmenných hlavní, ktoré nie sú na strelnej zbrani namontované, uplatnite vhodné postupy 8.1 až 8.2. Okrem toho musí byť pomocou zvárania, lepenia alebo pomocou vhodných opatrení s rovnocenným stupňom stálosti, trvale znemožnená montáž týchto hlavní na strelnú zbraň.

                  8.4.

                  V prípade zbraní so sklopným záverom: Opracujte kužeľ s uhlom vrcholu minimálne 60 stupňov a priemerom základne rovným 10 mm alebo najmenej priemeru lôžka pre dno nábojnice.

                  8.5

                  V prípade zbraní so sklopným záverom: Odstráňte zápalník, zväčšite otvor pre zápalník na priemer minimálne 5 mm a zavarte otvor pre zápalník.

                  8.6.

                  Spúšťový mechanizmus: Zaistite zničenie fyzického spojenia medzi ozubom spúšte a bicím kladivom, úderníkom alebo spúšťovou pákou. Podľa potreby spojte spúšťový mechanizmus zvarom v rámci tela/puzdra záveru. Ak takéto spojenie spúšťového mechanizmu nie je možné, odstráňte spúšťový mechanizmus a priestor vyplňte zvarom alebo epoxidovou živicou.

                  8.7.

                  Spúšťový mechanizmus: Spúšťový mechanizmus a/alebo jeho uloženie musí byť prizvárané k telu/puzdru záveru (v prípade oceľového rámu) alebo prilepené k telu/puzdru záveru lepidlom, ktoré odoláva vysokým teplotám (v prípade rámu z ľahkých kovov alebo polymérov).

                  8.8.

                  Pistóny/otvory: Odstráňte alebo zavarte pistón (pistóny), zavarte otvor (otvory).

                  8.9.

                  Oddelené (viaceré) nábojové komory (okrem valca): V prípade strelných zbraní s oddelenými alebo viacerými nábojovými komorami odstráňte vysústružením vnútorné steny nábojovej komory (komôr) najmenej v dvoch tretinách dĺžky. Odstráňte čo najviac z vnútorných stien, ako je možné, najlepšie až do priemeru kalibra.

      PRÍLOHA II

         Vzor pre označovanie deaktivovaných strelných zbraní

                  (1)

                  Deaktivačná značka (musí zostať „EU“ pri všetkých vnútroštátnych označeniach)

                  (2)

                  Krajina deaktivácie – oficiálny medzinárodný kód

                  (3)

                  Symbol subjektu, ktorý osvedčil deaktiváciu strelnej zbrane

                  (4)

                  Rok deaktivácie

            Úplná značka sa umiestňuje len na ráme strelnej zbrane, zatiaľ čo deaktivačná značka (1) a krajina deaktivácie (2) bude umiestnená na všetkých ostatných hlavných komponentoch.“

      PRÍLOHA III

         Vzor osvedčenia o deaktivácii strelnej zbrane

      (osvedčenie by malo byť vyplnené na nesfalšovateľnom papieri)

                  Logo EÚ

                  Názov subjektu, ktorý overil a osvedčil, že deaktivácia prebehla v súlade s predpismi
                  Logo

                     OSVEČENIE O DEAKTIVÁCII

                     Číslo osvedčenia:

                  Opatrenia na deaktiváciu sú v súlade s požiadavkami technických špecifikácií na deaktiváciu strelných zbraní uvedených v prílohe I k vykonávaciemu nariadeniu Komisie (EÚ) 2018/337 z 5. marca 2018.

                     Názov subjektu, ktorý vykonal deaktiváciu:

                     Krajina:

                     Dátum/rok osvedčenia o deaktivácii:

                     Výrobca/značka deaktivovanej strelnej zbrane:

                     Typ:

                     Značka/Model:

                     Kaliber:

                     Sériové číslo(-a):

                     Poznámky:

                  Oficiálna deaktivačná značka EÚ

                  Meno, titul a podpis zodpovednej osoby

                     UPOZORNENIE: Toto osvedčenie je dôležitým dokumentom. Majiteľ deaktivovanej strelnej zbrane by ho mal trvale uschovať. Hlavné časti deaktivovanej strelnej zbrane, ku ktorej sa toto osvedčenie vydáva, boli označené úradnou inšpekčnou značkou; je zakázané tieto značky odstraňovať či akokoľvek pozmeňovať.

                     VAROVANIE: Falšovanie osvedčenia o deaktivácii môže byť trestným činom podľa vnútroštátneho práva.


title: Vykonávacie nariadenie Komisie (EÚ) 2018/338 zo 7. marca 2018 o povolení prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme, kurčatá chované na znášku, ošípané vo výkrme, prasnice, menej významné druhy ošípaných vo výkrme alebo na reprodukciu, morky vo výkrme, morky chované na plemeno, všetky ostatné druhy vtáctva (okrem nosníc) a odstavené prasiatka (držiteľ povolenia BASF SE) (Text s významom pre EHP )

text:
                  8.3.2018

                  SK

                  Úradný vestník Európskej únie

                  L 65/17

            VYKONÁVACIE NARIADENIE KOMISIE (EÚ) 2018/338
      zo 7. marca 2018
      o povolení prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme, kurčatá chované na znášku, ošípané vo výkrme, prasnice, menej významné druhy ošípaných vo výkrme alebo na reprodukciu, morky vo výkrme, morky chované na plemeno, všetky ostatné druhy vtáctva (okrem nosníc) a odstavené prasiatka (držiteľ povolenia BASF SE)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom 6-fytázy produkovanej mikroorganizmom Aspergillus niger (DSM 25770). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme, kurčatá chované na znášku, ošípané vo výkrme, prasnice, menej významné druhy ošípaných vo výkrme alebo na reprodukciu, morky vo výkrme, morky chované na plemeno, všetky druhy vtáctva vo výkrme alebo na chov alebo chované na znášku a odstavené prasiatka, ktorý sa má zaradiť do kategórie doplnkových látok „zootechnické doplnkové látky“.

                  (4)

                  Európsky úrad pre bezpečnosť potravín (ďalej len „úrad“) v stanovisku z 28. septembra 2017 (2) skonštatoval, že prípravok s obsahom 6-fytázy produkovanej mikroorganizmom Aspergillus niger (DSM 25770) nemá za navrhovaných podmienok používania negatívny účinok na zdravie zvierat, zdravie ľudí ani životné prostredie a že zlepšuje zootechnickú úžitkovosť a/alebo využiteľnosť fosforu v cieľových druhoch. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia prípravku s obsahom 6-fytázy produkovanej mikroorganizmom Aspergillus niger (DSM 25770) vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (6)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 7. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2017) 15(11)5024.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: látky zvyšujúce stráviteľnosť

                     4a27

                     BASF SE

                     6–fytáza
                     EC 3.1.3.26

                        Zloženie doplnkovej látky:

                     prípravok s obsahom 6-fytázy produkovanej mikroorganizmom Aspergillus niger (DSM 25770) s minimálnym množstvom:
                     tuhá forma: 5 000  FTU (1)/g
                     kvapalná forma: 5 000  FTU/g

                        Charakteristika účinnej látky:

                     6-fytáza produkovaná mikroorganizmom Aspergillus. niger (DSM 25770)

                        Analytická metóda
                         (2):
                     Na účely kvantifikácie aktivity fytázy v kŕmnej doplnkovej látke:

                                 —

                                 kolorimetrická metóda založená na enzymatickej reakcii fytázy a fytátu

                           Na účely kvantifikácie aktivity fytázy v premixoch:

                                 —

                                 kolorimetrická metóda založená na enzymatickej reakcii fytázy a fytátu – VDLUFA 27.1.3

                           Na účely kvantifikácie aktivity fytázy v krmivách:

                                 —

                                 kolorimetrická metóda založená na enzymatickej reakcii fytázy a fytátu – EN ISO 30024

                     ošípané vo výkrme
                     prasnice
                     menej významné druhy ošípaných vo výkrme alebo na reprodukciu

                     —

                     100 FTU

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                                 3.

                                 Na použitie pre odstavené prasiatka s hmotnosťou do 35 kg.

                     28.3.2028

                     odstavené prasiatka

                     125 FTU

                     kurčatá vo výkrme
                     kurčatá chované na znášku

                     750 FTU

                     morky vo výkrme
                     morky chované na plemeno
                     všetky ostatné druhy vtáctva (okrem nosníc)

                     125 FTU

            (1)  1 FTU je množstvo enzýmu, ktorý uvoľní 1 mikromol anorganického fosfátu z fytátu sodného za minútu pri pH 5,5 a teplote 37 °C.

            (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2018/339 zo 7. marca 2018, ktorým sa mení nariadenie (ES) č. 2535/2001 a ktorým sa stanovuje výnimka z uvedeného nariadenia, pokiaľ ide o dovozné licencie pre mliečne výrobky s pôvodom na Islande

text:
                  8.3.2018

                  SK

                  Úradný vestník Európskej únie

                  L 65/21

            VYKONÁVACIE NARIADENIE KOMISIE (EÚ) 2018/339
      zo 7. marca 2018,
      ktorým sa mení nariadenie (ES) č. 2535/2001 a ktorým sa stanovuje výnimka z uvedeného nariadenia, pokiaľ ide o dovozné licencie pre mliečne výrobky s pôvodom na Islande
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187,
      keďže:

                  (1)

                  V prílohe V k dohode vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch na základe článku 19 Dohody o Európskom hospodárskom priestore, schválenej rozhodnutím Rady (EÚ) 2017/1913 (2), sa stanovuje zvýšenie ročných bezcolných kvót a zavedenie nových kvót pre syry.

                  (2)

                  Nové množstvá v rámci kvóty sa uplatňujú od 1. mája 2018. Vzhľadom na to by sa odchylne od článku 6 nariadenia Komisie (ES) č. 2535/2001 (3) malo stanoviť nové obdobie od 1. mája do 31. decembra 2018, ktorým sa nahrádza obdobie od 1. júla do 31. decembra 2018, a to v súvislosti s množstvami, ktoré sa majú stanoviť pre uvedené nové obdobie v bode I.I prílohy I k uvedenému nariadeniu zmenenému týmto nariadením.

                  (3)

                  Obdobie podávania žiadostí predchádza konečnému termínu schvaľovacieho konania týkajúceho sa žiadateľov, ktorí majú získať oprávnenie na dovoz v rámci daných kvót od 1. júla 2018. S cieľom umožniť, aby sa na prideľovaní kvót na obdobie od 1. mája do 31. decembra 2018 mohli zúčastniť aj žiadatelia, ktorí ešte nie sú zapísaní v zozname schválených dovozcov, mala by sa stanoviť výnimka z článku 10 nariadenia (ES) č. 2535/2001.

                  (4)

                  Lehota na podávanie žiadostí o dovozné licencie na prvý polrok 2018 v zmysle článku 14 ods. 1 písm. a) nariadenia (ES) č. 2535/2001 sa skončila. Odchylne od článku 14 ods. 1 písm. b) uvedeného nariadenia by sa preto mala stanoviť nová lehota na podávanie žiadostí o licencie od 1. do 10. apríla 2018.

                  (5)

                  Nariadenie (ES) č. 2535/2001 by sa preto malo zodpovedajúcim spôsobom zmeniť.

                  (6)

                  Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

            PRIJALA TOTO NARIADENIE:
      Článok 1
      Zmena nariadenia (ES) č. 2535/2001
      Nariadenie (ES) č. 2535/2001 sa mení takto:

                  a)

                  V článku 5 sa písmeno i) nahrádza takto:

                              „i)

                              kvóty uvedené v prílohe V k dohode medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch, schválenej rozhodnutím Rady (EÚ) 2017/1913 (*1) (ďalej len „dohoda s Islandom“)

                     (*1)  Rozhodnutie Rady (EÚ) 2017/1913 z 9. októbra 2017 o uzavretí dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch (Ú. v. EÚ L 274, 24.10.2017, s. 57).“;"

                  b)

                  Bod I. I prílohy I k nariadeniu (ES) č. 2535/2001 sa nahrádza textom uvedeným v prílohe k tomuto nariadeniu.

            Článok 2
      Výnimka z nariadenia (ES) č. 2535/2001
      1.   Odchylne od článku 6 ods. 2 nariadenia (ES) č. 2535/2001 sa v prípade množstiev, ktoré sa uvádzajú v bode I.I prílohy I k danému nariadeniu, šesťmesačné obdobie od 1. júla do 31. decembra 2018 nahrádza obdobím od 1. mája do 31. decembra 2018.
      2.   Odchylne od článku 10 ods. 1 druhého pododseku nariadenia (ES) č. 2535/2001 sú okrem dovozcov, ktorí sa uvádzajú v zozname, oprávnení o licencie na dovoz v rámci daných kvót a v súvislosti s obdobím uvedeným v odseku 1 tohto článku žiadať aj dovozcovia, ktorí do 1. apríla 2018 predložili platnú žiadosť o povolenie v súlade s článkom 8 uvedeného nariadenia.
      3.   Odchylne od článku 14 ods. 1 písm. b) nariadenia Komisie (ES) č. 2535/2001 sa musia žiadosti o dovozné licencie týkajúce sa obdobia od 1. mája do 31. decembra 2018 predložiť od 1. do 10. apríla 2018 v prípade množstiev uvedených v bode I.I prílohy k uvedenému nariadeniu zmenenému týmto nariadením.
      4.   Žiadosti uvedené v odseku 3 sa vzťahujú na množstvo, ktoré predstavuje najmenej 5 ton a najviac dané dostupné množstvo. Za obdobie od 1. júla do 31. decembra 2018 sa nepredkladajú žiadne žiadosti.
      5.   Dovozné licencie vydané v prípade žiadostí predložených v súlade s odsekom 3 sú platné do 31. decembra 2018.
      Článok 3
      Nadobudnutie účinnosti a uplatňovanie
      Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         Uplatňuje sa od 1. apríla 2018.
         V Bruseli 7. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 347, 20.12.2013, s. 671.

         (2)  Rozhodnutie Rady (EÚ) 2017/1913 z 9. októbra 2017 o uzavretí dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch (Ú. v. EÚ L 274, 24.10.2017, s. 57).

         (3)  Nariadenie Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (Ú. v. ES L 341, 22.12.2001, s. 29).

         PRÍLOHA

            „I.I

            Colné kvóty podľa prílohy V k dohode s Islandom schválenej rozhodnutím (EÚ) 2017/1913
            Ročná kvóta od 1. januára do 31. decembra
            (Množstvo v tonách)
            Uplatniteľné clo: oslobodené

                           Číslo kvóty

                           09.4225

                           09.4226

                           09.4227

                           Opis tovaru
                            (*1)

                           Prírodné maslo

                           „Skyr“

                           Syry

                        Číselný znak KN

                        0405 10 11
                        0405 10 19

                        ex 0406 10 50  (*2)

                        ex 0406

                           S výnimkou „skyru“ uvedeného v podpoložke číselného znaku KN 0406 10 50
                            (*2)

                           Množstvo za obdobie od mája do decembra 2018

                        201

                           793

                        9

                        Ročné množstvo v roku 2019

                        439

                        2 492

                        31

                        Množstvo za obdobie od januára do júna

                        220

                        1 246

                        16

                        Množstvo za obdobie od júla do decembra

                        219

                        1 246

                        15

                        Ročné množstvo v roku 2020

                        463

                        3 095

                        38

                        Množstvo za obdobie od januára do júna

                        232

                        1 548

                        19

                        Množstvo za obdobie od júla do decembra

                        231

                        1 547

                        19

                        Ročné množstvo v období po roku 2021

                        500

                        4 000

                        50

                        Množstvo za obdobie od januára do júna

                        250

                        2 000

                        25

                        Množstvo za obdobie od júla do decembra

                        250

                        2 000

                        25

            (*1)  Bez ohľadu na pravidlá výkladu kombinovanej nomenklatúry je znenie opisu výrobkov len orientačné, keďže preferenčný režim sa v kontexte tejto prílohy určuje na základe číselných znakov KN. V prípade, že sa pred číselným znakom KN uvádza „ex“, sa uplatniteľnosť preferenčného režimu určuje spoločne na základe číselného znaku KN a príslušného opisu.

            (*2)  Číselný znak KN môže byť upravovaný až do potvrdenia klasifikácie výrobku.“


title: Vykonávacie nariadenie Komisie (EÚ) 2018/353 z 9. marca 2018, ktorým sa opravuje vykonávacie nariadenie (EÚ) 2017/1145 o stiahnutí z trhu určitých kŕmnych doplnkových látok povolených podľa smerníc Rady 70/524/EHS a 82/471/EHS a zrušujú zastarané ustanovenia, ktorými sa uvedené kŕmne doplnkové látky povoľujú (Text s významom pre EHP )

text:
               12.3.2018

               SK

               Úradný vestník Európskej únie

               L 68/3

         VYKONÁVACIE NARIADENIE KOMISIE (EÚ) 2018/353
   z 9. marca 2018,
   ktorým sa opravuje vykonávacie nariadenie (EÚ) 2017/1145 o stiahnutí z trhu určitých kŕmnych doplnkových látok povolených podľa smerníc Rady 70/524/EHS a 82/471/EHS a zrušujú zastarané ustanovenia, ktorými sa uvedené kŕmne doplnkové látky povoľujú
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 10 ods. 5,
   keďže:

               (1)

               Vo vykonávacom nariadení Komisie (EÚ) 2017/1145 (2) sa vyžaduje stiahnutie z trhu kŕmnych doplnkových látok, ktoré boli uvedené na trh a zapísané do registra kŕmnych doplnkových látok Spoločenstva ako jestvujúce výrobky v súlade s článkom 10 ods. 1 nariadenia (ES) č. 1831/2003 a v prípade ktorých neboli v súlade s článkom 10 ods. 2 a 7 uvedeného nariadenia predložené žiadosti pred uplynutím lehoty stanovenej v uvedených ustanoveniach alebo v prípade ktorých sa žiadosť predložila, ale následne bola stiahnutá. Vykonávacím nariadením (EÚ) 2017/1145 sa zrušujú aj nariadenia alebo vypúšťajú ustanovenia, ktorými sa tieto doplnkové látky povoľujú.

               (2)

               Príloha II k vykonávaciemu nariadeniu (EÚ) 2017/1145, v ktorej sa stanovuje zoznam doplnkových látok, ktoré sa majú v prípade určitých druhov zvierat stiahnuť z trhu, omylom zahŕňala kŕmnu doplnkovú látku kokcidiostatikum povolenú nariadením Komisie (ES) č. 1463/2004 (3), hoci žiadosť bola podaná v stanovenom termíne v súlade s článkom 10 ods. 2 nariadenia (ES) č. 1831/2003. Uvedené nariadenie bolo preto článkom 3 vykonávacieho nariadenia (EÚ) 2017/1145 omylom zrušené. Nariadenie Komisie (ES) č. 833/2005 (4) bolo omylom spomenuté v odôvodnení 3 vykonávacieho nariadenia (EÚ) 2017/1145 ako nariadenie, ktoré sa má zmeniť, a zároveň ako nariadenie, ktoré sa má zrušiť. Táto informácia by sa mala opraviť tak, aby sa v predmetnom vykonávacom nariadení uvádzalo, že nariadenie (ES) č. 833/2005 by sa malo len zrušiť. Nariadenie Komisie (ES) č. 1459/2005 (5) nebolo zrušené článkom 3 vykonávacieho nariadenia (EÚ) 2017/1145, hoci sa v ňom povoľujú určité zlúčeniny jódu, ktoré sa majú stiahnuť z trhu v súlade s vykonávacím nariadením (EÚ) 2017/1145. Nariadenie Komisie (ES) č. 1443/2006 (6) bolo článkom 3 vykonávacieho nariadenia (EÚ) 2017/1145 chybne zrušené. Z uvedeného nariadenia by sa mal vypustiť len článok 1 a príloha I, keďže len uvedené ustanovenia sa týkajú určitých enzýmov, ktoré sa majú v súlade s vykonávacím nariadením (EÚ) 2017/1145 stiahnuť z trhu. Uvedené chyby by sa mali opraviť.

               (3)

               Omylom došlo k tomu, že článkom 8 nariadenia, ktorým sa mení nariadenie (ES) č. 1334/2003, neboli vypustené ustanovenia nariadenia Komisie (ES) č. 1334/2003 (7), ktorými sa povoľuje stiahnutie určitých zlúčenín železa z trhu v súlade s vykonávacím nariadením (EÚ) 2017/1145. Uvedený článok by sa mal opraviť.

               (4)

               V časti A prílohy I k vykonávaciemu nariadeniu (EÚ) 2017/1145, ktorým sa stanovuje zoznam kŕmnych doplnkových látok, ktoré sa majú stiahnuť z trhu v prípade všetkých druhov a kategórií zvierat, je v tabuľke týkajúcej sa vitamínov zahrnutá forma L vitamínu menadión-nátrium-bisulfitu. Táto chyba by sa mala opraviť, keďže v povolení sa neuvádza odkaz na túto formu L.

               (5)

               Časti A a B prílohy I k vykonávaciemu nariadeniu (EÚ) 2017/1145 by sa mali opraviť, pokiaľ ide o niektoré farbivá, keďže v nich neboli správne uvedené druhy a kategórie zvierat, v prípade ktorých sa požaduje stiahnutie týchto farbív z trhu, ani funkcie týchto farbív. Požiadavka stiahnuť doplnkovú látku z trhu sa v prípade niektorých látok vzťahuje len na určité druhy a použitie ako farbivo je obmedzené na určité funkcie.

               (6)

               Vykonávacie nariadenie (EÚ) 2017/1145 by sa preto malo zodpovedajúcim spôsobom opraviť.

               (7)

               Chybné ustanovenia vyvolávajú medzi prevádzkovateľmi krmivárskych podnikov zmätok, pokiaľ ide o skutočný regulačný status príslušných doplnkových látok. Táto situácia vyvolala právnu neistotu, pokiaľ ide o uplatniteľný regulačný rámec. Uvedené chyby tak spôsobili určité narušenie trhu spojené s predmetným povolením na uvedenie určitých doplnkových látok na trh a ich používanie. Opravy vykonávacieho nariadenia (EÚ) 2017/1145 by sa preto malo uplatňovať retroaktívne dňom nadobudnutia účinnosti uvedeného vykonávacieho nariadenia, aby sa obnovila právna istota v súvislosti s regulačným statusom doplnkových látok, v prípade ktorých boli zistené chyby, s cieľom zabrániť akýmkoľvek škodlivým dôsledkom pre dotknutých prevádzkovateľov a následne prinavrátiť stabilitu trhu.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Vykonávacie nariadenie (EÚ) 2017/1145 sa opravuje takto:

               1.

               Odôvodnenie 3 sa opravuje takto:

                           a)

                           vypúšťa sa odkaz na nariadenie (ES) č. 1463/2004 s príslušnou poznámkou pod čiarou;

                           b)

                           zo zoznamu nariadení, ktoré by sa mali zmeniť, sa vypúšťa odkaz na nariadenie (ES) č. 833/2005 s príslušnou poznámkou pod čiarou. Príslušná poznámka pod čiarou sa vkladá do zoznamu nariadení, ktoré by sa mali zrušiť, sa za slová „(ES) č. 833/2005“;

                           c)

                           v zozname nariadení, ktoré by sa mali zrušiť, sa medzi slová „(ES) č. 833/2005“ a „(ES) č. 492/2006“ vkladá odkaz na nariadenie (ES) č. 1459/2005 spolu s poznámkou pod čiarou s odkazom na jeho úplný názov a odkazom na uverejnenie;

                           d)

                           zo zoznamu nariadení, ktoré by sa mali zrušiť, sa vypúšťa odkaz na nariadenie (ES) č. 1443/2006 s príslušnou poznámkou pod čiarou a vkladá sa spolu s príslušnou poznámku pod čiarou do zoznamu nariadení, ktoré by sa mali zmeniť, medzi slová „(ES) č. 1284/2006“ a „(EÚ) č. 1270/2009“.

               2.

               Článok 3 sa nahrádza takto:
               „Článok 3
               Zrušenia
               Nariadenia (ES) č. 937/2001, (ES) č. 871/2003, (ES) č. 277/2004, (ES) č. 278/2004, (ES) č. 1332/2004, (ES) č. 1465/2004, (ES) č. 833/2005, (ES) č. 1459/2005, (ES) č. 492/2006, (ES) č. 1743/2006, (ES) č. 757/2007, a (ES) č. 828/2007 sa zrušujú.“

               3.

               V článku 8 sa za slová „Príloha k nariadeniu (ES) č. 1334/2003 sa mení takto:“ vkladajú tieto body a existujúce body sa prečíslovávajú:

                           „1.

                           v zápise E 1 Železo – Fe sa slová „chlorid železnatý, tetrahydrát“ a celý obsah týkajúci sa chloridu železnatého, tetrahydrátu vypúšťajú.

                           2.

                           v zápise E 1 Železo – Fe sa slová „citrát železnatý, hexahydrát“ a celý obsah týkajúci sa citrátu železnatého, hexahydrátu vypúšťajú.

                           3.

                           v zápise E 1 Železo – Fe sa slová „mliečnan železnatý, trihydrát“ a celý obsah týkajúci sa mliečnanu železnatého, trihydrátu vypúšťajú.“

               4.

               Vkladá sa tento článok 25a:
               „Článok 25a
               Zmena nariadenia (ES) č. 1443/2006
               Článok 1 nariadenia (ES) č. 1443/2006 a príloha I k uvedenému nariadeniu sa vypúšťajú“.

               5.

               Príloha I sa opravuje v súlade s prílohou k tomuto nariadeniu.

         Článok 2
   Nadobudnutie účinnosti
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 19. júla 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Vykonávacie nariadenie Komisie (EÚ) 2017/1145 z 8. júna 2017 o stiahnutí z trhu určitých kŕmnych doplnkových látok povolených podľa smerníc Rady 70/524/EHS a 82/471/EHS a o zrušení zastaraných ustanovení, ktorými sa povoľujú uvedené kŕmne doplnkové látky (Ú. v. EÚ L 166, 29.6.2017, s. 1).

      (3)  Nariadenie Komisie (ES) č. 1463/2004 zo 17. augusta 2004 o povolení doplnkovej látky do krmív Sacox 120 microGranulate patriacej do skupiny kokcidiostatiká a iné liečivé látky na desať rokov (Ú. v. EÚ L 270, 18.8.2004, s. 5).

      (4)  Nariadenie Komisie (ES) č. 833/2005 z 31. mája 2005 o trvalom povolení prídavných látok do krmív (Ú. v. EÚ L 138, 1.6.2005, s. 5).

      (5)  Nariadenie Komisie (ES) č. 1459/2005 z 8. septembra 2005, ktorým sa menia a dopĺňajú podmienky schvaľovania množstva doplnkových látok, ktoré patria do skupiny stopových prvkov (Ú. v. EÚ L 233, 9.9.2005, s. 8).

      (6)  Nariadenie Komisie (ES) č. 1443/2006 z 29. septembra 2006 o trvalých povoleniach určitých doplnkových látok do krmív a o povoleniach na desať rokov pre kokcidiostatikum (Ú. v. EÚ L 271, 30.9.2006, s. 12).

      (7)  Nariadenie Komisie (ES) č. 1334/2003 z 25. júla 2003, ktorým sa menia a dopĺňajú podmienky pre povoľovanie viacerých doplnkových látok, ktoré patria do skupiny mikroprvkov v krmivách (Ú. v. EÚ L 187, 26.7.2003, s. 11).

      PRÍLOHA
      Príloha I sa opravuje takto:

                  1.

                  Časť A sa opravuje takto:

                              a)

                              v tabuľke s nadpisom „Vitamíny, provitamíny a chemicky presne vymedzené látky, ktoré majú obdobný účinok“, sa v zápise týkajúcom sa doplnkovej látky vitamín K slová „L-menadión-nátrium-bisulfitu“ nahrádzajú slovami „menadión-nátrium-bisulfitu“;

                              b)

                              v tabuľke s nadpisom „Iné farbivá“ sa zápis týkajúci sa farbív povolených na farbenie potravín na základe predpisov Spoločenstva nahrádza takto:

                                          „Príslušné číslo

                                          Farbivá povolené na farbenie potravín na základe predpisov Spoločenstva, s výnimkou: E 150b, E 150c a E 150d karamelových farbív; E 141 meďnatého komplexu chlorofylínu; E 172 červeného oxidu železa, čierneho oxidu železa a žltého oxidu železa; E 171 oxidu titaničitého (vo forme anatázového a rutilového oxidu titaničitého); E 153 aktívneho uhlia

                                          všetky druhy“

                  2.

                  Časť B sa opravuje takto:

                              a)

                              v tabuľke s nadpisom „Karotenoidy a xantofyly“ sa zápis týkajúci sa doplnkovej látky E 161j astaxantín nahrádza takto:

                                          „E 161j

                                          Astaxantín

                                          všetky druhy s výnimkou:

                                                      —

                                                      rýb a kôrovcov na použitia patriace do funkčnej skupiny 2 písm. a) bodu ii),

                                                      —

                                                      okrasných rýb na použitia patriace do funkčnej skupiny 2 písm. a) bodu iii)“

                              b)

                              tabuľka s nadpisom „Iné farbivá“ so zápismi týkajúcimi sa doplnkových látok E 155, E 104, E 122 a E 160b sa nahrádza takto:

                                          „E 155

                                          Hnedá HT

                                          psy a mačky

                                          E 104

                                          Chinolínová žltá

                                          všetky druhy s výnimkou zvierat, ktoré nie sú určené na produkciu potravín, na použitia patriace do funkčnej skupiny 2 písm. a) bodu i)

                                          E 122

                                          Azorubín (karmoizín)

                                          všetky druhy s výnimkou psov a mačiek na použitia patriace do funkčnej skupiny 2 písm. a) bodu i)

                                          Príslušné číslo

                                          Farbivá povolené na farbenie potravín na základe predpisov Spoločenstva, s výnimkou:

                                          E 102 tartrazínu

                                          všetky druhy s výnimkou psov a mačiek

                                          E 160b bixínu

                                          všetky druhy s výnimkou psov a mačiek

                                          E 110 žltej FCF

                                          všetky druhy s výnimkou psov a mačiek

                                          E 120 karmínu (karmínového farbiva WSP 50 %)

                                          všetky druhy s výnimkou psov a mačiek

                                          E 124 ponceau 4 R

                                          všetky druhy s výnimkou psov a mačiek

                                          E 127 erytrozínu

                                          všetky druhy s výnimkou psov, mačiek a plazov

                                          E 129 allura červenej

                                          všetky druhy s výnimkou psov a mačiek

                                          E 132 indigotínu

                                          všetky druhy s výnimkou psov a mačiek

                                          E 133 brilantnej modrej

                                          všetky druhy s výnimkou psov a mačiek

                                          E 160 b

                                          Bixín ako farbivo

                                          okrasné ryby

                                          E 102

                                          Tartrazín ako farbivo

                                          všetky druhy s výnimkou okrasných rýb, zrnom kŕmených okrasných vtákov a malých hlodavcov

                                          E 131

                                          Patentná modrá V ako farbivo

                                          všetky druhy s výnimkou zvierat, ktoré nie sú určené na produkciu potravín, na použitia patriace do funkčnej skupiny 2 písm. a) bodu i)

                                          E 124

                                          Ponceau 4 R ako farbivo

                                          všetky druhy s výnimkou okrasných rýb

                                          E 127

                                          Erytrozín ako farbivo

                                          všetky druhy s výnimkou okrasných rýb

                                          E 132

                                          Indigotín ako farbivo

                                          všetky druhy s výnimkou okrasných rýb

                                          E 141

                                          Meďnatý komplex chlorofylínu ako farbivo

                                          všetky druhy s výnimkou okrasných rýb, zrnom kŕmených okrasných vtákov a malých hlodavcov

                                          E 110

                                          Žltá FCF ako farbivo

                                          všetky druhy s výnimkou okrasných rýb, zrnom kŕmených okrasných vtákov a malých hlodavcov

                                          E 153

                                          Aktívne uhlie ako farbivo

                                          všetky druhy s výnimkou okrasných rýb“


title: Vykonávacie nariadenie Komisie (EÚ) 2018/352 z 8. marca 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Moules de bouchot de la Baie du Mont-Saint-Michel“ (CHOP)]

text:
               12.3.2018

               SK

               Úradný vestník Európskej únie

               L 68/2

         VYKONÁVACIE NARIADENIE KOMISIE (EÚ) 2018/352
   z 8. marca 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Moules de bouchot de la Baie du Mont-Saint-Michel“ (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Moules de bouchot de la Baie du Mont-Saint-Michel“ zapísaného do registra na základe nariadenia Komisie (EÚ) č. 636/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Moules de bouchot de la Baie du Mont-Saint-Michel“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 636/2011 z 29. júna 2011, ktorým sa do Registra chránených označení pôvodu a chránených zemepisných označení zapisuje názov [Moules de bouchot de la Baie du Mont-Saint-Michel (CHOP)] (Ú. v. EÚ L 170, 30.6.2011, s. 28).

      (3)  Ú. v. EÚ C 383, 14.11.2017, s. 12.